Hos 3F mener vi ikke, at en fyring pr. sms er den rigtige måde at afskedige på. Men det er ikke ulovligt. Det har ikke betydning for, om afskedigelsen gælder eller ej, uanset hvilket medie (e-mail, sms, telefon) arbejdsgiveren bruger, når en arbejdsgiver afskediger en medarbejder – medmindre andet er aftalt. Hvis du bliver afskediget på sms, så bed din arbejdsgiver om at give dig en opsigelse på papir eller på e-mail. Du har nemlig brug for bevis for opsigelsen i forhold til a-kasse, jobcenter og andre myndigheder.